ARBEJDET MED ANDRE


(Side 102 til 114)

Nu kommer vi til vores hovedformål!

Vi er holdt op med at diskutere, om der virkelig er nogen Gud – Gud, sådan som vi forstår Ham – i første, andet og tredje trin.

Vi har stoppet diskussionerne og forvirringen i vores hoveder i fjerde, femte, sjette og syvende trin.



Vi har stoppet skænderierne og uenigheden med dem omkring os i ottende og niende trin.

Vi har lært, hvordan vi skal gøre vores sind fri for vrede, frygt, selviskhed, uærlighed osv. i tiende trin.



Vi har lært, hvordan vi taler med Gud (bøn) og at forsøge at lytte til Gud (meditation) i ellevte trin.


Vi er klar til at gå i gang. Hvis vi har gjort vores arbejde, som foreskrevet, er vi blevet velsignet med en åndelig opvågnen/oplevelse. Vores personlighed er blevet ændret tilstrækkeligt til, at vi kan blive helbredte for alkoholisme. Nu skal vi til at arbejde med vores program.



Hvis vi virkelig værdsætter, hvad Gud har gjort for os, vil vi vise vores taknemmelighed med den måde, som vi begynder at betale af på vores gæld til Ham og alle dem, som har gjort det muligt for os at live et liv fyldt med ro i sindet og et egentligt formål. Kapitel syv, otte, ni, ti og elleve giver os de oplysninger, vi har brug for, til at begynde at lære, hvordan vi gør dette.
 


Vores første ansvar ligger i forhold til alkoholikeren, som stadig lider af alkoholisme – nykommeren. Kapitel syv giver os klare retningslinjer til, hvor vi finder de syge, hvordan vi forbereder dem, hvordan vi hjælper stor​drankere til at forstå, hvad alkoholisme er og til at fastslå, om de faktisk er alkoholikere.


Derefter får vi retningslinjer til, hvordan vi ”sponsorerer” dem til ædruelighed. De af os, som er villige til at bruge den erfaring og viden, der bliver givet i dette kapitel, vil få mange venner og erfare den sande glæde ved at leve. Det er en oplevelse, vi ikke må gå glip af. Hvis vi gør det, er det meget sandsynligt, at vi vender tilbage til drikkeriet, og vi får måske aldrig en ny chance til at opnå ædruelighed.


Bemærk en ret væsentlig ændring i ordlyden af dette kapitel. I de første seks kapitler, er ordet ”vi” brugt i vid udstrækning. Nu begynder han at bruge ordet ”du”. Han peger på enhver af os for at gøre det tydeligt, hvem der har ansvaret for at forsøge at ”give dette budskab videre til andre alkoholikere!” Vi har hver især ansvaret for at beskytte vores ædruelighed ved at opsøge de alkoholikere, der stadig lider og at møde dem med en kærlig og tjenstvillig ånd.


Det er lettere at forblive ædru end at blive ædru! Arbejdet med andre er vores forsikring mod at vende tilbage til drikkeriet.
(Side 102)

(P)
1. Hvad viser praktisk erfaring os?

Den praktiske erfaring viser, at intet sikrer frihed fra trangen til at drikke mere end et intensivt arbejde med andre alkoholikere.
Kommentar: Hvorfor kom vi overhovedet til Anonyme Alkoholikere?


2. Hvad virker, når alt andet slår fejl?

Det fungerer, når alle andre aktiviteter slår fejl.


3-a. Hvad skal vi bringe videre?

Dette er vort tolvte forslag:

3-b. Til hvem?

Bring budskabet videre til andre alkoholikere.


4. Hvem kan ellers hjælpe den lidende alkoholiker?
Du kan hjælpe, hvor ingen andre kan.

5. Hvorfor er du i stand til at gøre dette?

Du kan sikre dig deres tillid, hvor alle andre fejler.
6. Hvorfor er det så vigtigt set fra deres synspunkt?

Husk de er meget syge.
(P) 7. Hvad vil der ske med dit liv?

Dit liv vil få ny betydning.
8. Hvad sker der, hvis vi gør det, vi er nødt til gøre for at sikre vores ædruelighed?

Dette at se mennesker komme sig, se dem hjælpe andre, se ensomhed forsvinde, se et fællesskab vokse op omkring dig, at have en mængde venner dette er en oplevelse, du ikke må gå glip af.

9. Er du villig til at risikere at gå glip af, hvad dette virkelig handler om?

Vi ved, du ikke vil undvære det.

10. Hvad er lyspunktet i vores liv?

Hyppig kontakt med nykommere og med hinanden er lyspunkterne i vore liv.

(P) 11. Det er svært at tro, men hvem kender du måske ikke?

Måske kender du ikke nogen, der drikker, og som ønsker at kvitte.

12. Hvor foreslår de første hundred, at du starter?

Men det er let at finde dem ved at spørge nogle læger, præster eller hospitaler.
Kommentar: Har du andre forslag?

13. Vil de blive glade for at hjælpe dig i din søgen?

De vil kun være lykkelige for at hjælpe dig.

14. Hvad er det bedst ikke at gøre?
Start ikke op som evangelist eller reformator.

15. Hvilke to årsager bliver der angivet (2 sætninger)

Der eksisterer desværre en masse fordomme, og de vil hæmme dig, hvis du vækker dem.


16-a. Hvem kan vi lære noget af?

Læger og præster er dygtige, og hvis du ønsker det, kan du lære en masse af dem,

16-b. Hvad kan du, som de ikke kan?

men på grundlag af din egen erfaring med drikkeriet sker det, at du kan være en enestående hjælp for andre alkoholikere.

17. Hvad gør vi så?

Kritiser aldrig, men vær samarbejdsvillig.

18. Hvad er vores egentlige formål?

Hjælpsomhed er dit eneste mål.

Kommentar: Husk vores egentlige formål, som står midt på side 91.

Vi skal til at lære, hvordan vi forbereder en stordranker til et 12. trins besøg.
(P) 19. Hvad er det første, du skal gøre, når du hører om et emne?

Opdager du et emne for Anonyme Alkoholikere, så få så mange oplysninger som muligt om ham.
20. Hvornår gør vi os ulejlighed med at snakke med ham?

Ønsker han ikke at holde op med at drikke, så spild ikke tid på at overtale ham.

21. Hvorfor?

Du forspilder måske den næste chance.
22. Hvem bør ellers vide dette?

Dette råd gælder også hans familie.

23. Hvad må familien indstille sig på?

De må være tålmodige og indse, at de har at gøre med et meget sygt menneske.

(Side 103)

(P) 1. Hvis alkoholikeren giver udtryk for et ønske om at holde op med at drikke, hvad er det godt at gøre som det første?
Er der tegn på, at han ønsker at holde op, så få en samtale med det menneske, der har størst interesse i ham - for det meste er det hustruen.
2. Hvorfor ønsker vi at gøre det?

Få en fornemmelse af hans adfærd, hans problemer, hans baggrund, hvor alvorlig hans tilstand er, og om han hælder i nogen religiøs retning.
3. Hvordan kan det hjælpe dig?

Du har brug for disse oplysninger for at sætte dig selv i hans sted: få et indtryk af, hvordan du ville foretrække han greb sagen an, hvis det var omvendt.
(P)
4. Hvad er det nogle gange en god idé at gøre?

Nogle gange betaler det sig at vente, til han tager en druktur.

5. Hvem vil modsætte sig den idé?

Familien vil muligvis protestere, men medmindre han er i en dårlig fysisk tilstand, er det bedre at løbe risikoen.


6-a. Hvad bør man ikke gøre?

Tal ikke med ham, når han er meget beruset,

6-b. Medmindre hvad?

medmindre han er voldsom, så familien behøver din hjælp.

7. Hvornår er det et godt tidspunkt at stille et meget vigtigt spørgsmål?

Vent til slutningen af en druktur, eller i det mindste på et klart øjeblik.

8. Hvilket spørgsmål bør man stille drankeren?

Lad så familien eller en ven spørge, om han har i sinde at holde helt op, og om han vil gøre hvad som helst for det.

9. Hvad bør familien gøre, hvis han svarer ”ja” til spørgsmålet?

Siger han ja, skal opmærksomheden rettes mod dig som et menneske, der er kommet sig.

10-a. Hvordan bør du beskrives for ham?

Du skal beskrives for ham som værende fra et fællesskab, der som en del af deres egen helbredelse forsøger at hjælpe andre, og som vil blive glad for at tale med ham, 


10-b. Hvilken betingelse skal være opfyldt af drankeren?

hvis han selv gerne vil.

(P) 11. Bør vi tale med drankeren, uanset om han ønsker at se os eller ej?

Hvis han ikke ønsker at træffe dig, så tving ham aldrig til det.

12. Hvordan bør familien forholde sig, hvis drankeren siger ”nej”?

Familien må heller ikke hysterisk plage ham om at gøre noget eller fortælle en masse om dig.

13. Hvad skal de vente på?

De må vente til slutningen af hans næste druktur.

14. Hvad kan vi gøre i mellemtiden, hvis vi finder det passende? (2 sætninger)

Du kan eventuelt lægge denne bog et sted, hvor han vil finde den i en pause i drikkeriet. Ingen særlige regler kan anbefales her.

15. Hvad må familien beslutte?

Familien må selv træffe disse beslutninger.
16-a. Hvad skal vi opfordre familien til at være?

Men tilskynd dem til ikke at være alt for ængstelige, 


16-b. Hvorfor
for det kan ødelægge det hele.

(P) 17. Hvad mere må familien ikke forsøge at gøre?

Familien må normalt ikke forsøge at fortælle din historie.

18. Hvordan skal vi helst ikke møde drankeren?

Hvis det er muligt, så undgå at træffe nogen gennem deres familie.
19. Hvad er en bedre introduktion?

En henvendelse fra lægen - eller en institution – virker langt bedre.
20. Er vi imod medicinsk behandling af drankeren?

Hvis manden har behov for at blive indlagt, må dette ske, men ikke ved tvang, medmindre han er voldsom.
21. Hvem kan bedst præsentere dit emne for din mulige løsning?

Hvis lægen er villig, så lad ham fortælle, at han måske kan foreslå en løsning.
(P)
22. Hvornår kan du eventuelt se ham?

Når han har det bedre, kan lægen eventuelt foreslå dit besøg.

(Side 104)


1. Hvem ønsker vi ikke skal være til stede ved vores første møde?

Selv om du har talt med familien, så hold dem uden for den første samtale.



2. Hvorfor er det en god idé?

Under disse forhold vil det vordende medlem indse, at ingen presser ham.

3. Hvad får det ham til at føle?

Han vil føle, at han kan tale med dig, uden at blive plaget af familien.

4. Hvornår har du især lyst til den første samtale med en person med et alvorligt alkoholproblem?

Aflæg ham et besøg, mens han endnu er rystende nervøs.

5. Hvorfor
Han kan være mere modtagelig, når han er deprimeret.
Kommentar: Hvornår er en alkoholikers lidelser størst? Og hvornår er han er mest villig til at gøre hvad som helst for at undgå den elendig​hed igen?

(P)
6. Hvordan ønsker vi at møde emnet første gang?

Træf ham så vidt muligt alene.

7. Hvordan begynder vi?

lndled først en almindelig samtale.

8. Hvad skal vi så begynde at snakke om?

Drej så efter nogen tid samtalen hen på drikkeriet.


9-a. Hvad fortæller vi ham?

Fortæl ham tilstrækkeligt om dine egne drikkevaner, symptomer og erfaringer



9-b. Hvad håber vi på?

til at formå ham til at tale om sig selv.

10. Hvad gør vi, hvis han begynder at tale?

Hvis han ønsker at tale, så lad ham tale.

11. Hvad får du ud af det?

Således vil du få en bedre fornemmelse af, hvordan du bør gå videre.

12. Hvad gør vi, hvis han ikke ønsker at tale?

Er han ikke synderlig meddelsom, så fortæl din egen drikkehistorie til det

tidspunkt, hvor du holdt op.

13. Er dette et godt tidspunkt til at tale om vores program til helbredelse?

Men fortæl ikke på, dette tidspunkt noget om, hvordan det skete.

14-a. Hvad skal vi dvæle ved, hvis han virker alvorlig?

Er han i det alvorlige hjørne, så dvæl ved de problemer, spiritus afstedkom for dig, men varsomt, 


14-b. Hvad skal vi være varsomme med?

så det ikke virker moraliserende eller belærende.


15-a. Hvad skal vi gøre, hvis han er i godt humør?

Er han i det lyse hjørne, så fortæl om nogle muntre episoder fra dine egne ture 

15-b. Hvad skal vi opmuntre ham til at gøre?
og få ham til at fortælle nogle af sine.
(P)
16. Hvad gør vi så, når han har indset, at du ved, hvad du taler om?
Når han finder ud af, at du kender alt til drikkeriet, begynd så at beskrive dig selv som alkoholiker.
18. Hvad skal du fortælle?

Fortæl hvor forvirret du var, og hvordan du omsider indså, at du var syg.

19. Hvad skal du forklare ham?

Forklar ham om de kampe, du måtte igennem for at holde op.
20. Hvordan skal du forklare, hvad der førte til dine drukture?

Fortæl om de mentale forviklinger, som førte til den første genstand, der blev starten på en druktur.

21. Hvilket kapitel bliver foreslået for at forklare sindssygen, der fører til den første genstand?

Vi foreslår, du gør dette, som vi har gjort det i kapitlet om alkoholisme.

22. Hvad vil det gøre for ham?

Er han alkoholisk, vil han straks forstå dig.
23. Vil han måske begynde en ”kan du slå den her” dialog?

Han vil sammenligne dine mentale uoverensstemmelser med nogle af sine egne.

(P)
24-a. Hvilken meget vigtig afgørelse må vi træffe på dette tidspunkt?

Er du overbevist om, at han er ægte alkoholiker,


24-b. Hvis vi mener, at han er en ægte alkoholiker, hvad begynder vi så at gøre?

dvæl da ved sygdommens håbløse fremtidsudsigter.

25-a. Hvad er kilden til dine oplysninger?

Bevis for ham, fra dine egne oplevelser, hvordan denne mærkelige tilstand, som er forbundet med den første genstand,

25-b. Hvad prøver vi at vise ham?
modarbejder en normal reaktion af viljestyrke.

26-a. Hvad gør vi ikke på dette tidspunkt?

Henvis ikke til denne bog på dette stadium,

26-b. Medmindre hvad?

medmindre han allerede er bekendt med den og ønsker at tale om den.
(Side 105)


1. Hvad kalder vi ham ikke, selvom det er nødvendigt, at vi har fastslået det?

Vær også varsom med at betegne ham som alkoholiker. 

2. Hvad er vigtigt?

Lad ham drage sine egne konklusioner.


3. Hvad gør vi, hvis han ikke mener, han har et alvorligt alkoholproblem?

Holder han fast ved, at han stadig kan kontrollere sit drikkeri, så sig, at det kan han muligvis - hvis han ikke er for alkoholisk.
Kommentar: Husk Freds historie i 3. kapitel. ”Vi fortalte ham, hvad vi vidste om alko​ho​lisme,” og så forlod de ham, så han selv kunne drage sine egne konklusioner.


4. Fortæller vi ham sandheden alligevel?

Men hold fast ved, at hvis han er hårdt belastet, er chancen for, at han kan komme sig ved egen hjælp, meget lille.
Kommentar: Et år senere, da Fred vågnede op efter en druktur, huskede han, at de havde fortalt ham, at hvis han havde et alkoholisk sind, ville han begynde at drikke igen.

(P)
5. Hvordan fortsætter vi med at tale om alkoholisme?

Fortsæt med at beskrive alkoholismen som en sygdom – en skæbne​​svanger lidelse.

6. Understreger vi magtesløsheden pga. allergien og uhåndterligheden pga. det alkoholiske sind?

Fortæl om den medfølgende tilstand for legeme og sind.

7. Hvad holder vi hans opmærksomhed rettet mod?

Hold hovedsagelig hans opmærksomhed rettet mod dine personlige erfaringer.

8. Hvad forklarer vi ham?

Forklar ham om de mange, der er bukket under, fordi de aldrig indså deres ulykke.

9. Er læger villige til at fortælle deres alkoholiske patienter sandheden?

Læger er med rette uvillige til at fortælle en alkoholisk patient hele sandheden, medmindre det tjener et godt formål.

10-a. Hvad kan vi gøre, som læger er uvillige til at gøre?

Men du kan fortælle ham om håbløsheden ved alkoholisme,


10-b. Hvorfor det?

fordi du kan tilbyde en løsning.
11. Hvis vi holder os til retningslinjerne i bogen, hvad vil der højst sandsynligt ske?

Du vil snart få din ven til at erkende, at han har mange - om ikke alle alkoholikerens træk.

12. Hvad kan hjælpe til at få hans fulde opmærksomhed?

Hvis hans egen læge er villig til at fortælle ham, at han er alkoholiker - så meget des bedre.

13. Hvad vil han være nysgerrig efter at vide, hvis du har gjort det godt, da du forklarede sygdommen for ham?

Selv om din kandidat ikke helt har erkendt sin tilstand, er han blevet meget nysgerrig efter at vide, hvordan du er kommet dig.
14. Hvad lader vi ham gøre?

Lad ham stille dig spørgsmålet, hvis han vil.

15. Hvad skal du fortælle ham?
Fortæl ham nøjagtigt, hvad der skete for dig.
16. Hvad skal du understrege?

Tal åbent og frit om de åndelige træk.
17. Hvad gør vi, hvis han ikke er troende?

Er han agnostiker eller ateist, må du gøre det klart, at han ikke behøver at være enig i din opfattelse af Gud.
18. Hvad kan han vælge?

Han kan vælge hvilken opfattelse, han måtte ønske, forudsat det virker sandsynligt for ham selv.
19. Det vigtigste er, at han bliver villig til at gøre to ting. Hvad er det?

Hovedsagen er, at han er villig til at tro på en Magt større end ham selv, og at han lever efter åndelige principper.

Kommentar: Endnu engang: ”de åndelige principper” er de Tolv Trin.

(P)
20. Hvordan bør vi omtale programmet?

Når du har med et sådant menneske at gøre, er det bedst, du benytter et enkelt, almindeligt sprog til at beskrive de åndelige principper.
21. Hvad kan der ske, hvis vi begynder at moralisere?
Der er ingen grund til at vække eventuelle fordomme, som han kan have mod visse teologiske vendinger eller forestillinger, som måske allerede i forvejen har forvirret ham.
22. Taler vi om programmet eller vore overbevisninger?

Forstærk ikke sådanne begreber, uanset hvilken overbevisning du selv har.
(Side 106)

(P)
1. Hvad nu, hvis emnet tilhører en religiøs organisation og er veluddannet indenfor religion? (2 sætninger)

Måske tilhører dit »emne« en religiøs retning, og måske er hans religiøse indsigt og uddannelse dig langt overlegen. I det tilfælde kan han undre sig over, hvordan du skulle kunne tilføre noget til det, han allerede ved. 

2. Hvad vil han være nysgerrig efter at vide?

Men han vil være nysgerrig efter at vide, hvorfor hans egen overbevisning ikke har fungeret, og hvorfor din tilsyneladende virker så godt.

3. Hvad er han måske et bevis på?

Måske er han et eksempel på den sandhed, at troen alene ikke gør det.
Kommentar: ”Tro uden gerning er en død tro.”

4. Hvad må troen følges af?

For at være bæredygtig, må troen følges af selvopofrelse og uselvisk, positiv handling.

5. Hvad skal vi ikke tale om?

Lad ham forstå, at du ikke er kommet for at belære ham om religion.

6. Påskøn det, som han ved, men hvad skal vi gøre ham opmærksom på?

Indrøm, at han formentlig ved mere om det end du, men gør ham opmærk​som på det faktum, at uanset hvor dyb hans tro og indsigt er, kan han ikke have brugt den - ellers ville han ikke drikke.
Kommentar: At have tro og vide, hvad man skal gøre uden at gøre det, virker ikke for os!

7. Hvad kan din historie måske hjælpe ham til at indse?

Måske vil din historie hjælpe ham til at indse, hvor han har fejlet i at praktisere de selv samme regler, han kender så godt.


8. Hvad repræsenterer vi ikke?

Vi repræsenterer ikke nogen særlig tro eller overbevisning.

9-a. Hvad beskæftiger vi os kun med?

Vi beskæftiger os blot med nogle almindelige principper,


9-b. Hvor findes de?

som anvendes i de fleste trosretninger.
(P)
10. Hvordan udlægger vi AA’s Tolv Trin?
Udlæg handlingsprogrammet ved at fortælle, hvordan du foretog en selvvurdering, hvordan du gjorde op med din fortid, og hvorfor du nu søger at hjælpe ham.

11. Hvad er det vigtigt at få ham til at forstå?

Det er vigtigt for ham at forstå, at dine forsøg på at viderebringe dette til ham spiller en væsentlig rolle for din egen helbredelse.
12. Hvem er det i virkeligheden, som hjælper hvem?

l realiteten hjælper han måske dig mere, end du hjælper ham.

13-a. Hvad gør vi klart for ham?

Gør det klart, at han ikke har nogen forpligtelser over for dig,


13-b. Hvad er vores ønske for ham?

at dit eneste ønske er, at han må prøve at hjælpe andre alkoholikere, når han slipper ud af sine egne vanskeligheder.
14. Hvad skal han forstå er vigtigt?

Lad ham forstå, hvor vigtigt det er at sætte andres velfærd før sit eget.
15. Hvad gør vi også klart for ham?

Gør det klart, at han ikke er under nogen form for pres, at han ikke behøver at se dig igen, hvis han ikke ønsker det.

16-a. Hvad skal vi ikke lade os genere af?

Du skal ikke blive fornærmet, hvis han ønsker at afblæse det hele,


16-b. Hvorfor ikke?

for han har allerede hjulpet dig mere, end du har hjulpet ham.

17-a. Hvordan skal vores tale med dem være?

Hvis din tale har været fornuftig, rolig og fyldt af menneskelig forståelse,


17-b. Hvis den var fornuftig, hvad får du så måske?

har du måske fået en ven for livet.

18. Hvad har vi måske oprørt ham med?

Måske har du gjort ham oprørt i spørgsmålet om alkoholisme.

19. Er det godt eller dårligt?

Det er kun en fordel.

20. Hvorfor er det sådan?

Jo mere håbløs han føler sig des bedre.

21. Hvorfor er det godt at få dem til at føle sig håbløse?

Så vil der være større sandsynlighed for, at han følger dine forslag.

(Side 107)

(P)
1. Skal vi diskutere med ham, hvis din kandidat afviser programmet? (2 sætninger)
Måske fremsætter din kandidat grunde, hvorfor han ikke behøver at følge hele programmet. Måske sætter han sig imod at foretage en drastisk hovedrengøring, som kræver en samtale med andre mennesker.
2. Hvad skal vi ikke gøre?

Modsig ikke sådanne synspunkter.
3. Hvad fortæller vi ham?

Fortæl, at du også engang følte som han, men at du tvivler på, du ville have haft synderlig fremgang, hvis du ikke havde gjort rent bord.

4. Nævner vi Anonyme Alkoholikere?

Fortæl under dit første møde om fællesskabet i Anonyme Alkoholikere.

5. Hvad skal vi sikre os, at han har, hvis han viser interesse?

Viser han interesse, så lån ham dit eksemplar af denne bog.
 (P)
6. På dette tidspunkt går vi, medmindre hvad?

Medmindre din ven ønsker at tale yderligere om sig selv, så forspild ikke din chance som velkommen.


7. Hvad giver vi ham?

Giv ham en chance for at tænke over tingene.

8. Hvem skal styre samtalen, hvis vi bliver længere?

Bliver du, så lad ham styre samtalen i den retning, han ønsker det.
9. Hvad nu, hvis den nye mand ønsker at gå i gang med det samme? (2 sætninger)

Ofte er en ny mand ivrig efter straks at komme videre, og du kan fristes til at lade ham gøre det. Dette kan til tider være en fejlvurdering.

10. Hvorfor kan det vise sig at blive et problem?

Hvis han senere får problemer, kan han finde på at sige, at du pressede ham.

11. Hvilken holdning skal vi give udtryk for at få størst succes?

Du vil få størst succes med alkoholikere, hvis du ikke fremstiller nogen lidenskab for afholdskampagne eller reformer.

12-a. Hvad må vi aldrig gøre?
Tal aldrig ned til en alkoholiker fra nogle moralske eller åndelige højder;


12-b. Hvad skal vi gøre ganske enkelt?
fremlæg ganske enkelt sættet af åndelige redskaber for ham til gennemsyn.
13. Hvad viser vi ham?

Vis ham, hvordan det virkede på dig.
14. Hvad tilbyder vi?

Tilbyd ham venskab og fællesskab.

15. Hvad fortæller vi ham på dette tidspunkt?

Fortæl ham, at hvis han ønsker at få det bedre, så vil du gøre, hvad du kan for at hjælpe.
(P)
16. Hvad skal vi gøre, hvis han ikke er interesseret i vores program til helbredelse?

Hvis han ikke er interesseret i din løsning, hvis han bare forventer, at du skal spille bankier for hans økonomiske problemer eller sygepasser ved hans soldeture, må du lade ham passe sig selv, indtil han kommer på bedre tanker.


17. Hvornår kan det ske?

Det kan ske, når han får det endnu værre.
(P)
18. Hvad beder vi ham gøre, hvis han lader til at være interesseret?

Er han virkelig interesseret, og ønsker du skal komme igen, så bed ham læse denne bog i mellemtiden.

19. Hvad må han selv beslutte?

Når han har gjort det, må han selv beslutte, om han vil fortsætte.

20. Hvad må der endelig ikke gøres?

Han må ikke presses eller tilskyndes af dig, af hustru eller venner.

21. Hvad skal der til for, at det lykkes for ham?

Skal det lykkes ham at finde Gud, må ønsket komme indefra.
(P)
22. Hvad gør vi, hvis han mener, der er en anden vej?

Hvis han mener, han kan gøre det på anden vis, eller foretrækker en anden åndelig metode at gribe det an på, må du opmuntre ham til at følge sin egen samvittighed.
(Side 108)


1. Har vi den eneste vej, der fører til helbredelse?

Vi har ikke eneret på Gud, vi har blot en fremgangsmåde, som fungerer for os.

2. Hvad skal vi lægge vægt på?

Men læg vægt på, at vi alkoholikere har en masse tilfælles, og at du under alle omstændigheder ønsker at være hans ven.
3. Hvad gør vi så?

Lad det så blive ved det.

(P)
4. Skal vi miste moste, hvis de ikke er modtagelige for vores program?

Mist ikke modet, hvis din kandidat ikke straks er modtagelig.
5. Hvad gør vi i stedet?

Find en anden alkoholiker og prøv igen.
Kommentar: Hvor har vi den idé fra, at vi skal sidde til møder og vente på, at de dukker op?

6. Hvad vil der ske, hvis du gør det?

Du kan være sikker på at finde en, som er tilstrækkelig desperat til villigt at acceptere det, du tilbyder.
7. Hvordan spilder nogen af os vores tid?

Vi finder det rent tidsspilde at blive ved med at opsøge et menneske, som ikke kan eller vil samarbejde.
8. Hvad kan der ske, hvis vi lader ham være?

Lader du et sådant menneske passe sig selv, bliver han måske snart overbevist om, at han ikke kan klare sig ved egen hjælp.
9. Hvorfor skal vi ikke bruge ret meget tid på en, som ikke vil følge retningslinjer?

At bruge for megen tid på et enkelt tilfælde, er at nægte en anden alkoholiker muligheden for at leve og blive lykkelig.

10. Var en fra vores fællesskab heldig med sine 12. trins besøg lige fra starten?

Én fra vort fællesskab mislykkedes totalt med sit første halve dusin kandidater.
Kommentar: Dette medlem var Bill Wilson.

11. Hvad sagde han, at der ville være sket, hvis han var blevet ved med at spilde sin tid?

Han sagde ofte, at havde han fortsat med at arbejde med dem, havde han måske berøvet mange andre chancen, som senere er kommet sig.
(P)
12. Hvad er vi nu nået til?
Lad os nu antage, at du aflægger dit andet besøg hos en mand.

13-a. Hvad har han gjort?
Han har læst denne bog og påstår nu, 

13-b. Hvad er han parat til?

at han er parat til at gennemgå de tolv trin i programmet for helbredelse.
Kommentar: Hvordan i alverden er vi kommet i tanke om at sige: ”Lad være med at drikke og gå til møder; så klarer du den.” Eller endnu værre: ”Gå til 90 møder på 90 dage?” Forfatterne til denne bog tog trinene meget tidligt i deres ædruelighed og blev helbredte. De sad ikke bare og snakkede om dem.


14. Hvordan kan du rådgive ham? 
Du kan give ham en masse praktiske råd med din egen erfaring.
Kommentar: Bemærk, at Store Bog er baseret på forfatternes erfaring og viden. Vi får nu at vide, at en sponsor bør give praktiske

råd baseret på hans egen erfaring og viden. Det er kun en sponsor, som har det privilegium og det ansvar at give et andet menneske praktiske råd. Alle andre bør begrænse deres udtalelser til deres egen erfaring om styrke og håb.


15-a. Hvilken betingelse må han opfylde, for at du skal stå til rådighed som hans sponsor?
Lad ham vide, at du står til rådighed, hvis han beslutter sig til at fortælle sin historie, 
Kommentar: Hvis vi har med en ægte alkoholiker at gøre og omhyg​ge​ligt har fulgt retningslinjerne indtil nu, så har emnet allerede taget 1. og 2. trin. Som følge af at du har hjulpet denne person til at forstå alkoholismens barske realiteter (1. trin), og eftersom du er blevet helbredt, har du givet dem håbet i 2. trin. Det er præcis, hvad Bill W. var i stand til at gøre for Dr. Bob om aftenen den 12. maj 1935.

15-b. Hvad nu, hvis han ønsker at tale med en anden?

men insister ikke på det, hvis han foretrækker at tale med en anden.
(P)
16. Hvad nu hvis han er falleret og hjemløs?  (2 sætninger)

Måske er han falleret og hjemløs. Hvis det er tilfældet, kan du eventuelt hjælpe ham med at finde et job eller yde ham en smule økonomisk hjælp.

17. Men hvad skal vi ikke gøre?

Men du skal ikke snyde din familie eller kreditorer for penge, som tilkommer dem.

18. Hvad skal vi være sikre på?
Vær sikker på at anvende diskretion.

19. Hvilke vigtige betingelser skal være opfyldt?

Vær sikker på, at din familie vil byde ham velkommen, og at han ikke forsøger at udnytte dig for penge, forbindelser eller et sted at bo.

20. Hvad kan der ske, hvis betingelserne ikke er opfyldt?

Tillader du det sker, vil du blot skade ham.

21. Hvad kan vi komme til at gøre? 

Du gør det muligt for ham at være uærlig.
22. Hvad kan der ske, hvis du giver ham for megen fysisk eller materiel hjælp?

Du kan hjælpe ham på vej mod destruktionen snarere end mod helbredelse.
(Side 109)

(P)
1. Hvordan påtager vi os et ansvar?
Undvig aldrig dit ansvar, men vær sikker på, at du handler rigtigt, når du påtager dig det.

2. Hvorfor er vi så ivrige efter at hjælpe andre?

Hjælpen til andre er fundamentet i din egen helbredelse.

3. Er indsats fra tid til anden nok?

En barmhjertighedsgerning fra tid til anden er ikke nok.

4. Hvor tit skal du være villig til at hjælpe andre?
Du må være »Den barmhjertige Samaritan« hver gang, det er påkrævet.
5. Hvilke slags ubehagelige situationer kan du opleve? 

(Resten af afsnittet.)

Det kan koste mange nætters søvn, megen forstyrrelse i din fritid, afbryd​elser i din arbejds​tid. Det kan betyde, at du må dele dine penge og dit hjem, besøge fortvivlede hustruer og familier, utallige ture til politiet, be​hand​​lings​hjem, hospitaler, fængsler og institutioner. Din telefon kan ringe på alle tider af døgnet. Din hustru klager til tider over, at du negligerer hende. Måske smadrer en fulderik dine møbler i hjemmet eller brænder madrassen. Måske må du slås med ham, hvis han er voldsom. Somme tider må du ringe efter lægen og give beroligende midler efter hans anvisning. Til andre tider er det politi eller ambulance, du må tilkalde. Du vil fra tid til anden opleve disse situationer.
(P)
6. Hvad tillader vi sjældent?

Vi tillader sjældent en alkoholiker at opholde sig i vore hjem længere tid ad gangen.

7. Hvilke to grunde er der til det?

Det er ikke godt for ham, og til tider forårsager det alvorlige komplikationer i familien.
(P)
8. Hvordan skal vi behandle alkoholikerens familie, selvom han ikke er modtagelig?

Selv om alkoholikeren ikke er modtagelig, er der ingen grund til at slå hånden af hans familie.

9. Hvordan skal vi være imod dem?

Du må fortsat være venlig over for dem.
10. Hvad skal vi tilbyde familien?

Du må tilbyde dem at lære din livsholdning.

11-a. Hvad kan familien opleve, hvis de vælger at acceptere vores program og praktisere vores livsstil?

Hvis de accepterer og praktiserer de åndelige principper, er der langt større chance for, at familiens overhoved kommer sig, 

11-b. Hvad sker der for familien, selvom han vælger at fortsætte med at drikke?
og selv om han fortsætter med at drikke, vil familien finde livet langt lettere at bære.
(P) 12. Hvad er nødvendigt og ønskeligt for den alkoholiker, som er villig til at forsøge vores livsstil?

For den type alkoholikere, som er i stand - og villig - til at blive raske, er en smule kærlighed i ordets egentlige forstand både nødvendig og ønskelig.

13. Hvor er de alkoholikere, som råber på materiel hjælp?

De mennesker, der råber på penge eller husly, før de kan overvinde alkoholismen, er inde på et galt spor.

14-a. Hvad gør vi alligevel?

Dog går vi ofte til yderligheder for at hjælpe hinanden med disse ting,


14-b. Hvad er forudsætningen for at gøre det?

når en sådan handling er begrundet.
15. Er det selvmodsigende?

Måske kan dette synes selvmodsigende, men det mener vi ikke, det er.
(P)
16. Hvad er spørgsmålet, før vi giver noget?

Det drejer sig ikke om spørgsmålet om at give, men hvordan og hvornår du giver.
(Side 110)

1. Hvorfor er det så vigtigt?

Dette gør ofte forskellen mellem fiasko og succes.

2. Hvad er resultatet, hvis vores tjenester kun er af materiel art?

l samme øjeblik vi lægger vort arbejde på serviceplanet, så begynder alkoholikeren at regne med vores hjælp - snarere end Guds.
3. Hvad får det ham til at gøre?  (2 sætninger)

Han hyler på dette og hint og påstår, han ikke kan styre alkoholen, før der er taget vare på hans materielle behov. Pjat!
4. Hvilke hårde slag har nogle af os fået for at lære at holde os ædru?

Nogle af os har måttet tage imod hårde slag for at lære denne sandhed: Job eller ej – hustru eller ej - vi holder simpelt hen ikke op med at drikke, så længe vi sætter afhængighed til andre mennesker foran afhængigheden af Gud.
(P)
5. Hvilken idé forsøger vi at ætse ind i bevidstheden på enhver nykommer?
Ideen må ætses ind i enhver mands bevidsthed, at han kan blive rask uafhængig af andre.

6. Hvad er den eneste betingelse for at opnå succes?

Den eneste betingelse er, at han stoler på Gud - og får muget ud.
(P)
7. Hvilke problemer har nykommeren måske på hjemmefronten?


(2 sætninger)
Nu til de interne problemer. Måske forekommer der en skilsmisse, separation eller blot et spændt forhold.

8-a. Hvad er det første alkoholikeren bør gøre?

Når din kandidat har helet det, han kan over for familien


8-b. Hvad bør han så forklare?

og omhyggeligt fortalt dem om de nye principper, han lever efter,

8-c. Og hvad må han så gøre?

må han fortsætte med at praktisere disse principper i hjemmet.

9. Dette gælder, såfremt han har hvad?

Naturligvis hvis han er så heldig at have et hjem.

10. Hvis der er fejl i familien, hvordan bør det så påvirke nykommeren?
Selv om familien fejler i mange henseender, må det ikke bekymre ham.

11. Hvad skal han koncentrere sig om?

Han må koncentrere sig om sin egen åndelige udøvelse.

12. Hvad må undgås?

Skænderier og kritik må undgås for enhver pris.

13. Er det nemt for enhver?

l mange hjem er dette vanskeligt, men det er nødvendigt, hvis man vil opnå et resultat.
14. Hvad vil der ske, hvis familien er i stand til at imødegå skænderier og fejlfinding i et par måneder i starten?

Hvis han stædigt holder fast ved dette nogle måneder, vil virkningen på familien være bemærkelsesværdig.

15. Hvad opdager de mest uforenelige mennesker?

De mest uforenelige mennesker opdager, at de har et grundlag, hvor de kan mødes.
16. Hvad vil der ske lidt efter lidt?

Lidt efter lidt indser familien deres egne fejl - og erkender dem.
17. Hvilke positive ting kan der så ske?
Disse kan så diskuteres i en atmosfære af venlighed og hjælpsomhed.
(P)
18. Hvad sker der ofte, når familien ser effekten af vores program på alkoholikeren?

Efter at have konstateret de håndgribelige resultater ønsker familien måske at deltage.

19. Hvornår vil dette ske?

Disse ting vil komme til at ske naturligt, og når tiden er inde.


20. Forudsat at alkoholikeren gør hvad?

Imidlertid forudsat, at alkoholikeren fortsætter med at vise, at han kan holde sig ædru, velovervejet og hjælpsom, uanset hvad andre siger og gør.
21. Er vi alle perfekte til det?

Naturligvis falder vi alle ofte langt uden for dette ideal.
22. Hvad må vi prøve at gøre?

Men vi må prøve at hele skaden straks, medmindre vi vil betale de uheldige følger med en druktur.
(Side 111)

(P)
1. Hvad med skilsmisse og separation?

Hvis skilsmisse eller separation foreligger, må der ikke være unødvendigt hastværk med atter at flytte sammen.

2. Hvad er det vigtigste?

Manden må være sikker på, at han er kommet sig.

3. Hvad må hustruen forstå? 

Hustruen må have fuld forståelse for hans nye livsholdning.

4. Hvad må der ske, hvis deres forhold skal komme til at fungere?
Hvis deres gamle forhold skal genoptages, må det være på et bedre grundlag, eftersom det tidligere ikke fungerede.

5. Hvad indebærer det?

Det betyder en ny holdning og ånd i alt.

6-a. Hvad er det sommetider bedst at gøre?

Til tider er det i alles interesse, at parret forbliver adskilt, 

6-b. Hvilken regel gælder her?

men i sagens natur kan der ikke gives nogen regel.


7. Hvad må alkoholikeren gøre?

Lad alkoholikeren fortsætte programmet dag for dag.
8. Hvad vil være klart for begge parter, hvis de antager programmet i deres liv?

Når tiden er inde til at flytte sammen igen, vil det stå klart for begge parter.
(P)
9. Hvad skal man ikke lade alkoholikeren slippe af sted med at sige?

Lad ingen alkoholiker påstå, at han ikke kan komme sig, medmindre han får sin familie tilbage.
10. Hvorfor?

Sådan er det bare ikke.

11. Hvad gælder i nogle tilfælde?

l nogle tilfælde vil hustruen af en eller anden grund aldrig tilbage.
12. Hvad må nykommeren huske på?

Mind ham om, at hans helbredelse er uafhængig af mennesker.

13. Hvad afhænger vores helbredelse af?
Det afhænger af hans fællesskab med Gud.
14-a. Hvad viser vores erfaringer?

Vi har set mennesker komme sig, hvis familie aldrig vendte tilbage, 
14-b. Hvad har andres erfaringer vist?

og vi har set andre falde i, når familien kom for tidligt tilbage.
(P)
15. Hvad må du og nykommeren gøre?

Både du og den nye må dag for dag vandre vejen mod åndelig fremgang.
16. Hvad vil der ske, hvis I begge holder jer til det?

Hvis du holder ud, vil bemærkelsesværdige ting ske.
17. Hvad har vores erfaringer vist os?

Når vi ser os tilbage, må vi erkende, at de ting, der hændte os, når vi over​gav os selv til Guds varetægt, var bedre end noget, vi selv kunne have planlagt.
18-a. Hvad vil der ske, hvis vi følger vejledninger fra vores Højere Magt?

Følg vejledningerne fra den Højere Magt, og du vil snart befinde dig i en ny og forunderlig verden, 
18-b. Dette vil ske uanset hvad?

uafhængig af disse nuværende forhold.
(P)
19. Hvad må vi passe på, når vi arbejder med en nykommer og hans familie?

Når du arbejder med en mand og hans familie, skal du passe på ikke at blive involveret i deres skænderier.
20. Hvorfor det?

Hvis du gør det, ødelægger du måske dine muligheder for at hjælpe.
21. Hvad skal vi hjælpe familien til at forstå?
Men fremhæv over for familien, at han har været et meget sygt menneske og må behandles derefter.
22. Hvad må de advares imod?

Du må advare mod at fremkalde bitterhed og jalousi.
23. Hvad må vi slå fast overfor familien?

Du må slå fast, at hans karakterdefekt ikke forsvinder fra dag til dag.
24. Hvad skal vi hjælpe dem til at se?

Vis dem, at han har begyndt en periode af vækst.
25. Hvad skal vi minde dem om, når de er utålmodige?

Når de er utålmodige, så bed dem erindre den lykkelige omstændighed, at han er ædru.

(Side 112)

(P)
1. Hvad gør vi, hvis vi selv har haft familieproblemer og har fundet en løsning på dem?

Har du haft held til at løse dine egne familieproblemer, så beskriv for nykommerens familie, hvordan dette lod sig gøre.

2. Hvad kan man opnå ved dette?

På denne måde kan du dirigere dem ind på rette spor uden at kritisere dem.

3. Hvor vigtig er beskrivelsen af, hvordan du og din hustru løst jeres problemer?

Beskrivelsen af, hvordan du og din hustru løste jeres problemer, er mere værd end nogen kritik.

(P)
4. Hvad kan vi gøre, hvis vi er i åndelig form?

Hvis vi formodes at være åndeligt orienteret, kan vi foretage os alt det, en alkoholiker ikke forventes at gøre.
5. Hvad siger folk, som ikke forstår programmet? (En meget lang sætning)
Man mener ikke, vi bør færdes på steder, hvor der serveres alkohol; vi bør ikke opbevare det i vore hjem; vi bør undgå venner, som drikker; vi bør undgå film, som viser drikke-scener; vi bør ikke gå på bar; vore venner må skjule deres flasker, når vi besøger dem; vi må overhovedet ikke tænke på eller mindes om alkohol.
6. Hvad viser vores erfaringer os?

Vor erfaring viser, at dette absolut ikke er nødvendigt.
(P)
7. Hvad sker der hver dag?

Vi støder på disse forhold hver dag.

8-a. Hvad er der galt med den alkoholiker, som ikke kan gøre det?

Den alkoholiker, som ikke kan tåle det, har stadig den alkoholiske tankegang,

  
8-b. Hvad er der galt?

der er noget galt med hans åndelige stadium.

9-a. Hvad ville hans eneste chance være for at holde sig ædru?

Hans eneste chance for at holde sig ædru ville være steder som indlandsisen, 

9-b. Hvad kan ødelægge det for ham?

men selv der kan der dukke en eskimo op med en flaske whisky og ødelægge det hele.
10. Kan en al-anon’er bekræfte denne udtalelse?

Spørg blot en hvilken som helst hustru, som har sendt manden til fjerne steder i den tro, at han derved kunne flygte fra alkoholproblemet.
(P)
11. Hvad er en af vores overbevisninger?
Efter vor opfattelse er enhver behandling, som forsøger at bekæmpe alkoholismen ved at beskytte den syge mod fristelser, dømt til at mislykkes.
12. Hvad sker der, når en alkoholiker forsøger at beskytte sig selv mod drikkesituationer?

Hvis alkoholikeren forsøger at beskytte sig selv, kan det lykkes for en tid, men som regel ender det med en endnu større soldetur end nogen sinde før.

13. Er dette baseret på holdninger eller erfaringer?

Vi har forsøgt disse metoder.

14. Hvad sker der altid?

Disse forsøg på at gøre det umulige mislykkes altid.
(P)
15. Hvad er vores regel? 

Så vores regel er ikke at undgå de steder, hvor der drikkes, forudsat vi har en rimelig grund til at være der.
16. Hvad omfatter det?

Det omfatter barer, natklubber, danserestauranter, receptioner, bryllupper, ja, selv helt almindelige selskaber.

17-a. Vil en potentiel al-anon’er føle sig tryg ved dette?

Til den, der har erfaring med en alkoholiker, må dette synes som at friste skæbnen,

17-b. Hvad viser vores erfaringer?

men det er det ikke.

(P) 18. Hvad er den vigtigste forudsætning? (3 sætninger)

Du vil bemærke, at vi fremhævede en forudsætning. Spørg derfor dig selv ved enhver lejlighed, som byder sig; »Har jeg en rimelig selskabelig, forretningsmæssig eller personlig grund til at være til stede? Eller forventer jeg at stjæle en smule fornøjelse fra de andre af stemningen, der er på disse steder?«
(Side 113)

1. Hvad kan vi gøre, hvis vi har det rigtige svar?

Kan du besvare disse spørgsmål tilfredsstillende, behøver du ikke at ængstes.
2. Har vi et valg?

Gå - eller bliv væk, hvad der passer dig bedst.
3. Hvilke to ting må vi være sikre på?
Men vær forvisset om at stå på fast åndelig grund, før du begynder, og at dit motiv med at gå hviler på et solidt grundlag.
4. Hvad bør vores motiv være, hvis vi deltager? (2 sætninger)

Tænk ikke på, hvad du kan få ud af lejligheden. Tænk på, hvad du kan tilføre den.
5. Hvad skal vi gøre i stedet, hvis vi er usikre?

Men vakler du, må du hellere arbejde med en anden alkoholiker i stedet.
Kommentar: Bemærk, at forfatterne i den originale tekst satte et udråbstegn efter den foregående sætning. (Tænk på, hvad du kan tilføre den!) Bemærk også, hvor vi får disse forslag. Vi skal have taget trinene og være begyndt med at arbejde med andre alkoholikere, før vi forsøger at vende tilbage til ”det normale liv”.


6. Hvad er der ingen grund til?
Hvorfor sidde lang i ansigtet på steder, hvor der drikkes, og sukke efter gamle dage.

(P)
7-a. Hvis vi deltager, og det er en fornøjelig anledning, hvad skal vi så forsøge at gøre?
Er der tale om en fornøjelig anledning, så forsøg at øge stemningen for de deltagende,
7-b. Hvad skal vi gøre, hvis det er i forretningsmæssig anledning?

er det en forretningssammenkomst, så deltag i den almindelige forretningsentusiasme.

8. Hvad gør vi, hvis en person ønsker at spise, hvor der serveres alkohol?

Er du ude med én, som ønsker at spise på en bar, går du naturligvis med.


9. Hvad skal du udtrykkeligt gøre dine venner opmærksomme på?

Gør dine venner begribelig, at de ikke behøver at ændre deres vaner for din skyld.

10. Skal vi fortælle vores venner om vores alkoholisme?

Når tid og lejlighed byder sig, fortæl så alle dine venner, hvorfor alkohol og dig ikke kan forenes.

11. Hvordan vil de reagere på sandheden?

Gør du dette omhyggeligt, vil ikke mange byde dig på drinks.

12. Hvad gjorde vi, dengang vi drak?

Mens du drak, trak du dig lidt efter lidt tilbage fra livet.

13. Hvad gør vi nu?

Nu er du på vej tilbage til verdens selskabsliv.

14. Hvad skal vi ikke gøre på dette tidspunkt?

Begynd ikke atter på denne tilbagetrækning, fordi dine venner drikker spiritus.
(P)
15-a. Hvad er vores opgave nu?

Din nuværende opgave er at være der, hvor du kan være til størst hjælp for andre,

15-b. Hvad skal vi aldrig tøve med at gøre?

så tøv aldrig med at gå, hvis du kan være til hjælp.


16. Hvad må vi heller ikke tøve med?

Du må ikke tøve med at begive dig til Jordens mest uhumske steder i dette ærinde.

17. Hvad bliver vi lovet, hvis vi forsøger at opsøge de lidende alkoholikere?
Hold dig på dette grundlag i livets ildlinie, og Gud vil lede dig uskadt igennem.

(P)
18. Har nogle af os alkohol i hjemmet?

Mange af os har spiritus hjemme.

19. Hvad er den vigtigste grund til det?

Vi har ofte brug for det til at bringe en grøn rekrut gennem de værste abstinenser.

20. Hvad gør nogle af os, som er blevet helbredt?

Nogle af os serverer det stadig for vore venner, forudsat at disse ikke er alkoholikere.

21. Hvad mener nogle af os om, at vi har alkohol hjemme?

Men nogle af os mener, at vi ikke bør servere spiritus overhovedet.

22. Diskuterer vi det?

Vi diskuterer aldrig dette spørgsmål.
23. Hvilken holdning har vi til det?
Vi føler, at hver enkelt familie selv må beslutte dette i forhold til deres egne omstændigheder.
(Side 114)

(P)
1. Hvad er vi forsigtige med ikke at gøre?

Vi er uhyre varsomme med at vise intolerance og modvilje over for drikkeri i almindelighed.

2. Hvad viser vores erfaringer?

Erfaringen har vist os, at en sådan holdning ikke gavner nogen.

3. Hvad bliver nye medlemmer i fællesskabet lettede over at erfare?

Enhver ny alkoholiker er på vagt over for denne indstilling blandt os og ånder lettet op, når de opdager, at vi ikke er fanatikere.

4. Hvad kan intolerance medføre?
En intolerant holdning kan måske frastøde alkoholikere, hvis liv kunne være reddet, hvis det ikke havde været for dette snæversyn.

5. Hvad ønsker dem, som nyder alkohol, ikke at høre?

Vi ville end ikke gavne det mådeholdne drikkeri, for ikke én ud af tusinde, som nyder alkohol, ønsker oplysning om alkohol fra en, som forbander det.
(P)
6-a. Hvad ønsker vi i fællesskabet, at vi kan gøre for samfundet?

Vi håber, Anonyme Alkoholikere en skønne dag vil kunne hjælpe samfundet til en bedre forståelse af alvoren omkring alkoholproblemerne,


6-b. Hvilken holdning må vi ikke indtage, hvis vi skal være til hjælp?

men vi vil være til ringe hjælp, hvis vor holdning er bitterhed og fjendtlighed.
7. Hvorfor det?

Det vil de, der nyder alkohol, ikke finde sig i.
(P)
8. Hvem skabte vores problemer?

Når alt kommer til alt, var vore problemer selvskabte.
9. Hvad var flaskerne?

Flasken var blot et symbol.
10. Hvad er vi holdt op med?

I øvrigt er vi holdt op med at bekæmpe nogen eller noget.
11. Hvorfor? (!!!)

Det er vi nødt til.

